Áin skiptist reglulega í tvennt og stundum þrennt og þá þurfti að meta mjög fljótt hvaða áll væri vatnsmestur því að þeir minni gætu helmingast neðar eða sameinast öðrum . Veðurspáin var slæm þannig að við höfðum ákveðið að róa ekki til eyja þann daginn en við vildum skoða brimið og það leit ekki vel út . Brimið í ósnum var ógnvænlegt og það var auðveld ákvörðun að pakka saman og kalla þetta dag . Við settum á flot á sama stað og ég hafði tekið upp daginn áður en það er örlítið ofan við ósinn . Þá réri ég eins hratt og ég gat til að komast yfir næstu öldu áður en hún brotnaði og hafði enn straum með mér . Ég hef oft séð Eyma bjarga sér á veltu en held að í þetta skiptið hafi hann orðið flugveikur því hann losaði sig úr bátnum Vatnsflaumurinn bar okkur frá mestu brimsköflunum þannig að félagabjörgun var auðveld og eftir þetta óvænta ævintýri gátum við haldið áfram ferð okkar til Eyja . Sjólagið á leiðinni var mjög skemmtilegt , undiralda og smá vindur á móti en við héldum fínum ferðahraða . Við rérum á milli Bjarnareyjar og Elliðaeyjar og hægðum aðeins á ferðinni þegar við komum að eyjunum enda þurfti að mynda dýrðina og skoða vel . Eftir stutt stopp í helli sem ég hélt að héti Sönghellir en var tjáð í Vestmannaeyjum að héti Klettshellir , rérum við inn í höfnina , Þar kvaddi ég Eyma eftir frábæran dag og eftir smá snarl tók ég Herjólf til baka . Þetta var virkilega skemmtileg ferð en plastbátur er alger nauðsyn í ánni Það er nú verið að skrá þig inn með Facebook aðgangsupplýsingum